Tervetuloa Isännän pöydässä -ohjelmaan.
Tällä kertaa vieraanani on henkilö, -
joka on vapautunut vapaamuurariudesta.
Varsin paljon siitä asiasta keskustelemme, mutta tietysti -
keskustelemme hänen uskoon- tulostaan ja monesta muusta asiasta.
Tervetuloa Juhani Julin. - Kiitoksia.
Olet siinä mielessä kollegani, että olet yritysjohtajana elämäntyösi tehnyt.
Kerro vähän matkasta yritysjohtajuuteen.
Miten asiat ovat vaiheittain menneet?
Olen koko elämäntyöni tehnyt S-ryhmän palveluksessa.
Alle 15-vuotiaana, kansalaiskoulusta hakeuduin osuuskauppaan -
nuoremmaksi myyjäharjoittelijaksi.
Kaksi vuotta rautamyyjänä oltuani -
kehotettiin kauppakouluun.
Sain sen käytyä ja sitten kauppaopisto ja armeija -
ja armeijasta liikkeenjohdolliseen kenttäkoulutukseen.
SOK rekrytoi nuorempia henkilöitä suoraan oppilaitoksista.
Sen jälkeen Helsinkiin, sen koulutuksen jälkeen, -
ja vuosi siitä, aloin työn ohella lukemaan kauppakorkeassa.
Sain ekonomin paperit vuonna 1977.
Eli pitkän linjan vaiheittainen opiskelu ja työ siinä samassa.
Sinä tunnet kaupan alaa hyvin paljon. Missäpäin Suomea olet työskennellyt?
Olen lappilainen alkujaan.
Veri ja juuret ovat aina olleet Lapissa tai Pohjois-Suomessa.
Kymmenen vuotta oli opiskeluaikaa Helsingissä -
ja työssäoloaikaa siinä samassa. Sieltä vuonna -81 Rovaniemelle -
silloiseen Osuuskauppa Suurlappiin toimitusjohtajaksi.
Sieltä -86 Ouluun, -
oululaisen Osuuskauppa Arinan hallintojohtajaksi.
Sieltä johtajan tehtävistä jäin vuonna 2007 eläkkeelle.
Millaista elämää tämä uraputki ja johtajuus oli?
Kyllä se vei miehen kokonaan.
Työ täytti sekä ajallisesti elämän -
että myös ajatuksellisesti.
Sitä ei silloin tavallaan huomannutkaan -
ennen kuin jäi eläkkeelle.
Eläkkeelle jääminen oli valtavan suuri muutos.
Jäikö liian niukasti aikaa perheelle?
Kyllä se kieltämättä on asia, josta edelleen kärsin.
Perheellä ei ole koskaan ollut taloudellisia ongelmia -
mutta isää olisi saanut nähdä enemmän kotona.
Mitä jälkeenpäin ajattelet siitä, kun tänä päivänä yrityselämässä on -
vähintäänkin yhtä kiirettä ja kilpailu on entistä kovempaa.
Mikä neuvoksi vastuutehtävissä oleville?
Kyllä sen huomasi jo oman työuran loppuvaiheessa, -
että se on käynyt yhä hektisemmäksi.
Kaikki tämä sähköinen tiedonsiirto aiheutti sen, -
että, voisiko sanoa, on koko ajan reaaliajassa mukana.
Ei tavallaan ole tiedonkulun aiheuttamaa hengähdysaikaa.
On koko ajan sekä sähköpostitse että kännykän kanssa -
saavutettavissa ja tavoitettavissa.
Ei ole viikonloppuvapaata tai edes iltaisin.
Kyllä tietysti teknisesti vapaat ovat olemassa, -
mutta ajatukset tahtoo olla työssä.
Salkku täynnä asioita, joita pitäisi viikonloppuna selvittää?
Valitettavasti niin, vaikka yritin päästä eroon sellaisesta paheesta.
Kyllä ne paperit tahtoivat kulkeutua kotiin väkisinkin.
Sanoit, että jäit runsas kolme vuotta sitten eläkkeelle.
Oliko kiireessä Jumalalle aikaa?
Pakko tunnustaa, että olin varmasti tyypillinen suomalainen tapakristitty.
Jouluaattona oli tärkeää päästä kirkkoon ja ehkä pääsiäisenäkin.
Nämä pakolliset häät, hautajaiset ja muut.
Harvemmin siellä muutoin tuli käytyä.
Oliko niin, että eläkkeelle jääminen -
muodosti määrätyn vedenjakajan sinun elämässäsi?
Kyllä ihan selkeästi. Tiesin, että sellaisella työsidonnaisuudella, -
mitä olin elänyt, tulee tyhjiö väkisinkin.
Olin kuvitellut ja suunnitellut, että täytän tyhjiön -
lukemalla kirjallisuutta, kenties runoja ja jotakin muuta.
Eli täytän vähän hengellisillä asioilla elämää.
Siinä vaiheessa, nähtävästi, -
Herra johdatteli minun kulkuani eteenpäin.
Ennen eläkkeelle jäämistä olit kuulunut varsin kauan vapaamuurarijärjestöön.
Kyllä, kuuluin siihen.
En muista oliko se -91, kun liityin mukaan.
16 vuotta käytännössä kuuluin siihen.
Mikä sai sinut liittymään siihen? - Hyvät ystävät kutsuivat.
Kysyivät varovasti: "Oletko kuullut puhuttavan vapaamuurareista?
Miltä se tuntuisi? Kiinnostaisiko tulla mukaan?"
Millaisilla ajatuksilla liityit ja ensimmäisiä vuosia siellä olit?
Liityttäessä siitä ei saanut juuri mitään irti.
Aina vedottiin vapaamuurarisalaisuuteen.
Siitä ei voinut paljoa kertoa.
Enemmän uteliaisuuttani menin mukaan.
Kerrottiin, että se on hyvä, eettisesti kasvattava, -
ettei siinä ole mitään pahaa.
Uskon, että monet katsojat eivät tiedä, -
kuinka moni suomalainen kuuluu siihen -
ja miksi siihen ihmiset liittyvät ja miten siellä ikään kuin yletään.
Suomalaisessa vapaamuurarijärjestössä on 33 astetta.
Se on rakennettu salaisuuksittain.
Sinä tiedät ainoastaan ne salaisuudet, -
mitkä sille asteelle kuuluu ja siitä alaspäin.
Seuraavasta asteesta et tiedä mitään.
Eli kaikki opetus ja kaikki muu tapahtuu asteittain.
Tämä pitää niin tiiviisti paikkansa, -
ettei edes järjestön sisällä vuodeta asioita ulos.
Se on salaisuuksittain rakennettu koko temppeli kasaan.
Siinä ilmeisesti alkuvaiheessa vannotaan joitakin valoja.
Käytännössä vannotaan vala jokaisen asteen kohdalla.
Mukaan meno tapahtuu käytännössä siten, -
että kun sinut on eri vaiheiden jälkeen hyväksytty vapaamuurariksi, -
niin menet loosiin ja vannot ensimmäisen valan.
Vapaamuurariloosissa toiminto on sitä, -
että siellä jokainen vapaamuurari on uskonnollinen temppeli.
Keskellä loosia, temppelihuonetta, on alttari.
Idässä istuu kunnianarvoisa mestari ja muut veljet ympärillä.
Loosin alttarin ääressä on Jumalan Raamattu avattuna.
Raamatun päällä on suorakulma ja harppi, -
jotka kuvaavat tiettyjä asioita myöskin rituaalissa.
Valat vannotaan tietämättä mitä vannoo.
Ei tiedä, mitkä ne salaisuudet ovat, mitä ei saisi sanoa.
Jälkeenpäin, kun olen selvittänyt tätä asiaa, -
minulle on valjennut, etteivät ne valat mitään salaisuuksia ole.
Ne löytyvät lähes jokaisesta kirjasta, -
joista yksi hyvä ja luotettava on -
Weldonin 'Vapaamuurareiden salaiset opit'.
Täältä nämä valat löytyvät. Netistä löytyy jne.
Sinä oikeastaan turhaan vannot valoja.
Että pidät salaisuudet, jotka löytyvät täältä.
Onko niin, että kun henkilökohtaisesti tekee sen valan, -
niin ikään kuin sitoutuu siihen henkivaltaan?
Kyllä. Sitä ei silloin huomaa.
Koko toiminta tapahtuu niin lähellä kristinuskoa, -
ettei edes huomaa olevansa väärän uskonnon kanssa tekemisissä.
Voisin lukea tässä. Tämä on Suomen vapaiden ja oikeutettujen -
muurarien suurloosin perussäännön ensimmäisellä aukeamalla.
Vapaan muurarin usko kuuluu näin:
"On yksi Jumala, kaikkien ihmisten isä. (Isä on pienellä kirjaimella.)
Pyhä Raamattu on muurariuden suuri loistotähti, -
uskomme vahvistaja ja käytöksemme opas.
Ihminen on kuolematon. Ihmisen siveelliset luonteenominaisuudet -
määräävät hänen kohtalonsa.
Lähimmäisenrakkaus on, lähinnä rakkautta Jumalaan, -
ihmisen ensimmäinen velvollisuus.
Rukous, ihmisen yhteys Jumalan kanssa, tuo avun."
Tämähän menee tapakristittyyn suomalaiseen mieheen kuin häkä.
Ajattelee, että tämä on linjassa.
Mutta sellainen, joka on perehtynyt kristinuskoon tarkemmin -
ja tietää Jeesuksen Kristuksen roolin, -
ja mitä kautta ihmisen tulevaisuus ja ikuisuus on saavutettavissa, -
tietää, ettei ainakaan tämän kautta.
Onko tässä juuri se valheen verho?
Sielunvihollinen pukeutuu valkeuden enkeliksi, mitä tässä on tehty.
Sanotaan, että jos siinä on ehkä 90 prosenttia siteerattua, -
niin 10 prosenttia on myrkkyä. - Kyllä.
10 prosenttia tekee koko liemestä myrkkyä.
Tämä toimii juuri näin.
Se on suurta harhaoppia kokonaisuudessaan.
Albert Pike, joka on vapaamuurareiden guru Yhdysvalloista, -
jonka nimeen vannotaan vapaamuuraripiireissä korkeasti, -
on todennut näin: "Vapaamuurarius tietoisesti johtaa harhaan -
alemmilla asteilla olevat järjestön jäsenet ja ulkopuoliset."
Eli sotkee ja sekoittaa, jotta tämä harhaoppi -
tai harhautus on päällä koko ajan.
Kun sanoit, että siinä on 33 eri tasoa, -
niin missä vaiheessa ihminen huomaa, mikä henkivalta sitä johtaa?
Se varmasti tulee, ja voisi sanoa, että lopullinen niitti löytyy vasta -
vapaamuurariuden 33. asteessa, -
jossa paljastetaan, että vapaamuurariuden jumala on Lusifer.
Tästä on olemassa hyvin monia todisteita.
Mm. Pertti Jotuni, joka oli arvostettu vapaamuuraripiireissä, -
oli 30. asteen vapaamuurari, -
ja uskoon tullessaan erosi vapaamuurareista.
Hän paljasti mm. tämän Lusiferin.
Myös muut asiakirjat sen tekee.
On hyvin pieni määrä miehiä, jotka tietävät tämän, -
koska se tulee vasta 33. asteessa.
Suomalaisista vapaamuuriveljistä vain kourallinen yltää -
ja menee sinne saakka.
Hekään eivät sen jälkeen, jos eivät tule uskoon, -
tai jos heidän silmistään ei suomut karise, tee mitään.
Eikö siinä Lusifer ole jo ottanut heistä sellaisen otteen, -
ettei siitä pääse eroon, jos ei löydä Jeesusta -
ja Hänen sovitustyönsä kautta vapaudu.
Kyllä. Niin minulle itselle tapahtui.
Vasta eri vaiheiden jälkeen tiettyjä herätyksiä tapahtui.
Käytännössä en vapaamuurariaikana tiennyt niin paljon, kun tiedän nyt.
Kun jäit eläkkeelle, Jeesus tuli sinulle henkilökohtaisesti tutuksi.
Kerro vähän tästä muutoksesta.
Tämä tapahtui siten, että... Ihan lyhyt kuvaus.
Ensimmäinen tuntuma Jeesuksen suuntaan -
tapahtui keskustelussa keskimmäisen poikani ja hänen vaimonsa kanssa.
Miniä houkutteli minut alfakurssille mukaan Kuusamoon.
Uskon, että siellä pieni sinapinsiemen tarttui sydämeeni.
Sen jälkeen toinen innostava kohta oli, -
kun Raamattuopiston toiminnanjohtaja Timo Junkkaala piti Oulussa -
Matka halki Raamatun -viikonlopun, -
joka puhutteli minua kovasti.
TV7:ssakin esiintyneen Pirkko Vesavaaran kanssa -
rukouksissa ja muissa yhteyksissä tuli herätys vapaamuurariusasiaankin.
Ja se, mistä olen erittäin kiitollinen, -
on se, että löysin aivan loistavan raamattupiirin.
Se on leikkisästi miestenpiiri.
Kas kummaa. Vanhoja herrasmiehiä.
Puolet on insinöörejä ja puolet ekonomeja.
Yksi varatuomari, joka ratkoo meidän näkemyseroja raamatuntulkinnasta.
Meillä on verkkainen tahti.
Me ei hätäillen Raamatun lukua pilata.
Kolme vuotta kävimme Johanneksen evankeliumia läpi.
Apostolien teoissa meni vuosi. Tätä tahtia käymme läpi Raamattua.
Joka tapauksessa, mainitsemasi Pirkko Vesavaara -
sai tiedonsanoja ja se vaikutti erityisesti tähän.
Eräässä rukouksessa hän totesi, -
kun rukoilimme minun eroon pääsystä vapaamuurareista, -
että hän näki, että Jumalalla on joku erityistehtävä minulle.
Hän kuvitteli, että se liittyy jotenkin minun työhöni.
Kunnes hänelle selvisi, ja minulle selvisi, -
että se liittyy tähän vapaamuurariasiaan.
Koen tämän toiminnan sellaisena, -
että yritän pelastaa mahdollisimman monta Suomen 8000 vapaamuurarista.
Että he avaisivat silmänsä ja näkisivät, -
ketä he palvovat vapaamuurareiden temppelitiloissa.
Siihen kuuluu mm. luterilaisen kirkon pappeja ja kanttoreita.
Millainen käsitys sinulla on?
Miten kirkko suhtautuu vapaamuurariuteen?
Minulla on... En ole saanut vieläkään kirkolta vastausta.
Heti alussa pyrin selvittämään, -
miten kirkko suhtautuu, koska oli hyvin erilaisia näkemyksiä.
Kun en saanut tietoa muualta, -
kaikki vetäytyivät sen salaisuuden varjoon, etteivät tiedä siitä mitään, -
kun se on salaseura. Kirjoitin sitten arkkipiispa Kari Mäkiselle -
mutta ei hän ole suostunut vastaamaan.
Elämää-lehdessä Timo Junkkaala haastatteli Kari Mäkistä -
ja kysyi tätä samaa asiaa.
Kari Mäkinen oli siinäkin kieltäytynyt vastaamasta.
Vuodenvaihteessa kirjoitin kaikille Suomen piispoille tästä asiasta.
Yksi piispa vaivautui vastaamaan.
Hänen kanssaan on kirjeenvaihtoa, vaihdetaan mielipiteitä.
Tällä hetkellä kirkolla ei käsittääkseni ole minkäänlaista roolia tai kantaa.
Valitettavasti Kari Mäkisen suhtautuminen tähän asiaan, -
että hän yrittää vaikenemalla piilottaa käsityksensä, -
on kääntymässä, minun mielestäni, kirkkoa, sen instituutiota vastaan.
Ja Kari Mäkistä vastaan.
Minulta on viime päivien ja viime viikkojen aikana usein kysytty, -
onko Kari Mäkinen vapaamuurari, kun he ovat kuulleet sellaista huhua.
En todellakaan tiedä sitä.
Arvioisin, että kirkon piiristä vapaamuurareihin kuuluu noin 80.
Heistä noin puolet on pappeja ja kanttoreita.
Piispoille lähettämässäni kirjeessä kerroin kaikkien nimet, -
jotka olin saanut selville.
On hyvin helppo selvittää, kuka kuuluu vapaamuurareihin.
Google on verraton vehje. Kirjoittaa vain kirkon henkilön nimen -
ja vapaamuuri perään, ja se kertoo muutamassa sekunnin murto-osassa -
onko henkilö vapaamuurari vai ei.
Kehottaisin käyttämään tätä lähdettä tehokkaasti hyväksi.
Mitä ajattelet, kun tiedän, että luterilaisessa kirkossa on paljon -
eläviä, Raamatusta kiinnipitäviä pappeja ja ihmisiä, -
niin eikö olisi oikein, että he saisivat tietää kirkon kannan.
Minun mielestäni ehdottomasti.
Kauhulla ajattelen sitä tilannetta, kun tiedän vapaamuurarin valan, -
jossa papille, joka on vannonut vapaamuurarivalan, -
tulee vapaamuurari, joka haluaa erota siitä, -
niin miten pappi asettuu.
Kumman jumalan ja kumman valan puolesta hän tekee sen työn.
Joko pappisvihkimyksen tai vapaamuurarivalan puolesta -
hän käsittelee eroavaa vapaamuurariveljeä, -
jonka sielu hänen pitäisi puhdistaa.
Ei hän voi tehdä sitä. Kirkon on pakko nähdä tämä.
Eikö tuossa voisi ajatella, -
että siinä siunaukset katoavat siltä papilta.
Täsmälleen. - Jos ajatellaan sellaista paimenta, -
joka on väärän hengen ohjaama, niin mikä on sen seuraus?
Olen jo aikaisemmin todennut, että minä en ainakaan halua seurata -
sellaista paimenta, joka vie minua kohti Lusiferia.
Pappien merkitys ja kirkon henkilöiden merkitys vapaamuurariudessa -
on erityisen tärkeä, koska sitä käytetään vapaamuurareiden piirissä -
siihen, että kerrotaan, ettei siinä voi olla pahaa, -
koska on näin monta pappia mukana.
Ruotsissa puolet piispoista ovat vapaamuurareita.
En haluisi, että Suomen kirkko menisi siihen samaan tilanteeseen.
Ruotsin piispojen vapaamuurariutta perustellaan sillä, -
että tällä on historiallinen pitkä perinne.
Ei Raamatusta voi nyppiä pois asioita ja sanoa:
"Tätä on harjoitettu niin kauan, ettei tämä voi olla Jumalan silmissä synti."
En ole kuullut yhtäkään todistusta tästä.
Se on kansainvälinen järjestö? - Kyllä.
Miten maailmanlaajuisesti nämä asiat ovat?
Minun mielestäni yksi merkittävä asia -
selvisi minulle tänä keväänä.
Kysyin katolisen kirkon suhtautumista vapaamuurariuteen.
Sieltä on yksiselitteisesti todettu. Tämä on Marko Tervaportin, -
katolisen kirkon tiedotusjohtajan vastaus: -
"Kukaan katolilainen ei saa kuulua vapaamuurarijärjestöön.
Se on vakava synti ja siksi ko. järjestöön kuuluva katolilainen -
ei voi ottaa vastaan pyhää kommuuniota [=ehtoollista]."
Tämä koskee niin pappeja kuin tavallisia rivikatolilaisia.
Voisi kysyä: Jos 1,2 miljardia -
samaan Raamattuun uskovaa ihmistä kieltää sen, -
niin ovatko he väärässä vai Suomen kirkko?
Aivan. Tämä on hyvin vakava asia.
Tiedän, että siihen kuuluvista monet ovat yhteiskunnan vaikuttajia.
Heillä on taloudessa, liike-elämässä -
ja monessa muussa hallinnonalassa merkittävä vaikutus.
Erittäin merkittävä. Voi sanoa, että sinne kuuluu -
suomalaisen yhteiskunnan yläpäätä.
Vaikka puhutaan muurareista, en tunne yhtään todellista muuraria.
Kyllä he kaikki ovat tuomareita, juristeja, lääkäreitä, arkkitehtejä, -
jotka siinä piirissä ovat. Yritysjohtajat, pankinjohtajat.
Nyt Juhani, olemme loppuminuuteissa.
Mitä saat sydämellesi kertoa juuri tästä vapaamuurariudesta -
ja siihen liittyvistä vaaroista ja ennen kaikkea, miten siitä pääsisi eroon.
Minä toivon, -
että julkisuus lisääntyy tämäkin ohjelman myötä.
Etteivät miehet menisi suinpäin mukaan vapaamuurarijärjestöön.
Minun nimeni ja kasvoni alkavat varmasti olemaan sen verran tutut, -
että minuun voi ottaa yhteyttä.
Ennen kun vastaat myöntävästi ja kirjoitat hakemuksen, -
ota selvää, mihin olet sitoutumassa.
Haluatko mennä palvelemaan Lusiferia -
vai haluatko palvella oikeata Jumalaa, Jeesusta Kristusta.
Sanalla sanoen. Haluaako päästä taivaaseen -
vai haluaako mennä helvettiin. Tästä on kyse.
Voitko vielä rukoilla katsojiemme puolesta.
Rakas Isä.
Ensiksi haluan kiittää Sinua siitä, että olet järjestänyt tämmöisen -
ihanan tv-kanavan kuin TV7, -
joka omalta osaltaan tekee valtavan hienoa ja arvokasta työtä -
meidän sielujemme, elämämme pelastamiseksi.
Herra, haluan erityisesti rukoilla -
niiden 8000 suomalaisen miehen puolesta.
Että, Herra, Sinä kylväisit pienen sinapinsiemenen heidän sydämiinsä, -
minkä annoit minulle Kuusamon Alfa-kurssilla.
Ja että se siemen alkaisi elämään.
Ja Pyhä Henki johdattaisi muurariveljiä -
toimimaan tämän asian hyväksi -
eikä ajaudu eteenpäin tapakristittynä.
Erityisesti haluan Suomen kirkon puolesta esittää rukoustoiveeni.
Herra, rohkaise ja anna viisautta -
Kari Mäkiselle, arkkipiispallemme, ensimmäiselle paimenelle, -
että hän ryhtyisi puhdistamaan kirkkoa saatananpalvojista.
Että kirkko puhdistuisi myös tällä tavalla -
meidän suomalaisten ihmisten ja kotien turvaksi.
Isän ja Pojan ja Pyhän Hengen nimeen. Aamen.
Kiitos Juhani, että tulit kertomaan jonkun mielestä tulenarasta aiheesta.
Jotta totuus tulisi ilmi ja ihmiset vapautuisivat kahleista, -
oli hyvä, että uskaltauduit tulla esiin.
Rukoillaan Jeesuksen veren turvaa. Kiitos, että tulit. - Kiitoksia.
Tekstitys: A. Eskola